stanford-oval/wikipedia huggingface dataset:
การบุกครองหมู่เกาะคูริล

การบุกครองหมู่เกาะคูริล หรือเรียก ปฏิบัติการขึ้นบกหมู่เกาะคูริล (รัสเซีย: Курильская десантная операция) เป็นปฏิบัติการทางทหารของโซเวียต มีจุดมุ่งหมายเพื่อยึดหมู่เกาะคูริลจากญี่ปุ่นในปี 1945 โดยเป็นส่วนหนึ่งของปฏิบัติการการรุกทางยุทธศาสตร์แมนจูเรีย เมื่อแผนการขึ้นฝั่งฮกไกโดถูกยกเลิก
ปฏิบัติการดังกล่าวมีขึ้นระหว่างวันที่ 18 สิงหาคม และ 1 กันยายน โดยเหล่าปืนเล็กยาวที่ 87 แห่งกองทัพที่ 16 จากแนวรบตะวันออกไกลที่ 2 ซึ่งรวมพื้นที่ป้องกันคัมชัตกา เรือและการขนส่งจากฐานทัพเปโตรปัฟลอฟสก์ และการสนับสนุนจากกองพลส่งทางอากาศที่ 128
ฝ่ายญี่ปุ่นมีกองพลทหารราบที่ 91 กองพลที่ 42 กรมสนับสนุนที่ 41 กองพลน้อยสนับสนุนที่ 129 และกองพลทหารราบที่ 89
เมื่อวันที่ 23 สิงหาคม กองทหารรักษาการณ์ของญี่ปุ่นซึ่งมีกำลังพล 20,000 นาย ณ หมู่เกาะคูริลยอมจำนน โดยเป็นส่วนหนึ่งของการที่ประเทศญี่ปุ่นยอมจำนน ระหว่างวันที่ 22 สิงหาคม ถึง 1 กันยายน ฝ่ายโซเวียตยึดครองหมู่เกาะคูริลทั้งหมดโดยปราศจากการต้านทานใด ๆ
กอดคัคจีซ์น

| กอดคัคจีซ์น |
| --- | --- |

กำกับ: Grigoriy Roshal Azerbayzhana Mambetova
เขียนบท: Grigoriy Roshal Galina Serebryakova
นักแสดงนำ: Igor Kvasha Andrei Mironov
กำกับภาพ: Leonid Kosmatov Aleksandr Simonov
ดนตรีประกอบ: ดมีตรี ชอสตโกวิช
ผู้จัดจำหน่าย: มอสฟิล์ม
วันฉาย: 1966
ความยาว: 166 นาที
ประเทศ: สหภาพโซเวียต
ภาษา: รัสเซีย
กอดคัคจีซ์น (รัสเซีย: Год как жизнь) เป็นภาพยนตร์แนวชีวประวัติเรื่องยาวจากสหภาพโซเวียตในปี 1966 ภาพยนตร์มีทั้งหมด 2 ภาค กำกับโดย Grigoriy Roshal และ Azerbayzhana Mambetova ภาพยนตร์เรื่องนี้เล่าชีวประวัติของ คาร์ล มากซ์ และ ฟรีดริช เองเงิลส์ ผู้สร้างแนวคิดคอมมิวนิสต์ชาวเยอรมัน บทภาพยนตร์ได้โครงเรื่องจากนวนิยายเรื่อง Pokhischenie Ognya ของ Galina Serebryakova
ภาพยนตร์เล่าถึงช่วงเวลาในชีวิตของมากซ์ และเองเงิลส์ในปี 1848-1849 โดยเริ่มต้นด้วยการตีพิมพ์แถลงการณ์คอมมิวนิสต์ หลังจากการปฏิวัติฝรั่งเศส มากซ์ถูกเนรเทศออกจากเบลเยียม และหลังจากการก่อตัวของการปฏิวัติในเยอรมนี เขาย้ายไปที่โคโลญ และพยายามสนับสนุนเพื่อนของเขาด้วยการเผยแพร่หนังสือพิมพ์ ไรนิชเชอไซทุง สุดท้ายมากซ์จึงเดินทางลี้ภัยพร้อมกับครอบครัวของเขาไปอยู่ที่กรุงลอนดอน
แหล่งข้อมูลอื่น

กอดคัคจีซ์น ที่อินเทอร์เน็ตมูวีเดตาเบส
การล้มล้างอิทธิพลของสตาลิน

การล้มล้างอิทธิพลของสตาลิน (รัสเซีย: десталинизация, อักษรโรมัน: destalinizatsiya; อังกฤษ: de-Stalinization) ประกอบไปด้วยหนึ่งในการปฏิรูปทางการเมืองในสหภาพโซเวียต ภายหลังการเสียชีวิตมายาวนานของผู้นำโจเซฟ สตาลิน ในปี ค.ศ. 1953 และการขึ้นสู่อำนาจของนีกีตา ครุชชอฟ
การปฏิรูปครั้งนี้ประกอบไปด้วยการเปลี่ยนแปลงหรือลบออกสถาบันอันสำคัญที่ช่วยให้สตาลินกุมอำนาจ: ลัทธิบูชาบุคคลที่รายล้อมรอบตัวเขา ระบบการเมืองแบบลัทธิสตาลิน และระบบค่ายแรงงานกูลัก ซึ่งทั้งหมดนี้ถูกสร้างขึ้นโดยสตาลิน การปฏิรูปเหล่านี้ได้เริ่มต้นโดยเหล่าผู้นำร่วมซึ่งประสบความสำเร็จหลังจากที่เขาเสียชีวิตในเดือนมีนาคม ค.ศ. 1953 ประกอบไปด้วยเกออร์กี มาเลนคอฟ นายกรัฐมนตรีแห่งสหภาพโซเวียต ลัฟเรนตีย์ เบรียา หัวหน้าของกระทรวงกิจการภายใน และนีกีตา ครุชชอฟ เลขาธิการคนแรกของคณะกรรมการกลางของพรรคคอมมิวนิสต์แห่งสหภาพโซเวียต(CPSU)
การประชุมครั้งที่ 27 ของพรรคคอมมิวนิสต์แห่งสหภาพโซเวียต

กอร์บาชอฟกล่าวสุทรพจณ์ในการประชุมครั่งที่ 27 ของพรรค
การประชุมครั้งที่ 27 ของพรรคคอมมิวนิสต์แห่งสหภาพโซเวียต (รัสเซีย: XXVII съезд Коммунистической партии Советского Союза) จัดขึ้นในวันที่ 25 กุมภาพันธ์ – 6 มีนาคม ค.ศ. 1986 ที่อาคารรัฐสภาเครมลินกรุงมอสโก สหภาพโซเวียตเป็นการประชุมครั้งแรกที่จัดขึ่นโดยมีฮาอิล กอร์บาชอฟเลขาธิการพรรคคอมมิวนิสต์แห่งสหภาพโซเวียตคนใหม่การประชุมนี้เปลี่ยนรูปแบบใหม่ในรอบ 20 ปีที่เคยทำโดยเลโอนิด เบรจเนฟและเปลี่ยนแปลงแผน 5 ปี ที่เคยทำโดยนักการเมืองโซเวียตรุ่นก่อนหน้าคือมีฮาอิล ซุสลอฟ เลโอนิด เบรจเนฟ ยูรี อันโดรปอฟ ดมีตรี อุสตีนอฟ และคอนสตันติน เชียร์เนนโค
ในการประชุมครั้งนี้ได้ข้อสรุปดังนี้:
คณะกรรมาธิการกลางพรรคคอมมิวนิสต์แห่งสหภาพโซเวียตรายงานภารกิจของพรรค (มีฮาอิล กอร์บาชอฟเป็นคนรายงาน)
จัตตั้งสถานะพรรคใหม่
นักการเมืองรายงานต่อคณะกรรมาธิการกลางพรรค
CPSU Central Revisional Commission report
รายงานการพัฒนาทางเศรษฐกิจและสังคมในสหภาพโซเวียตในปี ค.ศ. 1986-1990 และแผนในปี ค.ศ. 2000
เลือกตั้ง central Party organs
แหล่งข้อมูลอื่น

Political Report of the CPSU Central Committee to the 27th Party Congress
การก่อการกำเริบที่มอสโก ค.ศ. 1682

ซารีนานาตาลยา นาริชกินา พระพันปีหลวง ทรงแสดงพระองค์ของ ซาร์อีวานที่ 5 แห่งรัสเซีย พระโอรสเลี้ยง ต่อหน้าพวกสเตลท์ซี เพื่อเป็นการพิสูจน์ว่าพระองค์ทรงปลอดภัยและยังทรงพระชนม์ ในขณะที่อัครบิดรโจอาคิมแห่งมอสโกทรงพยายามทำให้ฝูงชนสงบลง
การลุกฮือที่มอสโก ค.ศ. 1682 หรือมักเป็นที่รู้จักในชื่อเหตุการณ์ การลุกฮือของกลุ่มสเตลท์ซี ค.ศ. 1682 (รัสเซีย: Стрелецкий бунт) เป็นการก่อการกบฏในกรุงมอสโกโดยกองทหาร สเตลท์ซี เหตุการณ์นี้ส่งผลให้เกิดการเถลิงอำนาจสูงสุดของซาเรฟนาโซฟียา อะเลคเซยีฟนาแห่งรัสเซีย เจ้าหญิงรัสเซีย (พระราชธิดาในซาร์อเล็กซีที่ 1 แห่งรัสเซีย ที่ประสูติแต่พระมเหสีพระองค์แรกคือ ซารีนามารีเยีย มิโลสลาฟสกายา) เบื้องหลังเหตุการณ์นี้เกิดขึ้นจากความเป็นศัตรูที่ขับเคี่ยวแย่งชิงอำนาจกันระหว่างตระกูลมิโลสลาฟสกีและตระกูลนาริชกิน ซึ่งเป็นตระกูลของพระมเหสีทั้งสองในอดีตพระเจ้าซาร์อเล็กซีที่ 1 ซึ่งสวรรคตไปแล้วในปี ค.ศ. 1676  สองตระกูลพยายามแย่งชิงอำนาจในการปกครองอาณาจักรซาร์รัสเซีย
เหตุการณ์

ซาร์เฟโอดอร์ที่ 3 แห่งรัสเซีย เสด็จสวรรคตในวันที่ 27 เมษายน (7 พฤษภาคม ตามปฏิทินใหม่) ค.ศ. 1682 เป็นจุดเริ่มต้นการลุกฮือ พระเชษฐาทั้งสองจากตระกูลนาริชกินของซารีนานาตาลยา นาริชกินา พระพันปีหลวงในรัชกาลก่อน ได้ใช้ประโยชน์ในช่วงนี้โน้มน้าวให้พระอัครบิดร ประกาศให้ ซาเรวิชปีเตอร์ อะเลคเซเยวิช พระโอรสวัย 10 พรรษาของซารีนานาตาลยา นาริชกินาและพระเจ้าซาร์อเล็กซีที่ 1 และทรงเป็นพระอนุชาต่างมารดาในพระเจ้าซาร์เฟโอดอร์ที่ 3 ให้ครองราชย์เป็นซาร์แห่งรัสเซีย พระองค์ใหม่ ในทางกลับกัน กลุ่มตระกูลมิโลสลาฟสกี ซึ่งประกอบด้วยเหล่าญาติวงศ์ของอดีตซารีนามารีเยีย มิโลสลาฟสกายา ผู้สิ้นพระชนม์ไปนานแล้ว ได้กระจายข่าวลือไปทั่วเมืองหลวงว่า พวกตระกูลนาริชกินของซารีนานาตาลยา พระพันปีหลวง ได้ลอบปลงพระชนม์พระโอรสของซารีนามารีเยีย คือ ซาเรวิชอีวาน อะเลคเซเยวิช ด้วยการรัดพระศอจนสิ้นพระชนม์ไปแล้ว ที่พระราชวังเครมลินแห่งมอสโก
กลุ่มผู้สมรู้ร่วมคิดกับฝ่ายมิโลสลาฟสกีได้ทำให้เกิดการจลาจลทั่วขึ้นท้องถนนในกรุงมอสโก พวกเขาให้ความไม่พอใจของทหารมอสโกที่มีต่อผู้บังคับบัญชาในการยุยงให้เกิดการลุกฮือ และในวันที่ 11 พฤษภาคม ค.ศ. 1682 กลุ่มจลาจลของกองทหารสเตลท์ซีได้เข้ายึดพระราชวังเครมลิมและไล่ล่าสังหารขุนนางโบยาร์และเหล่าผู้บังคับบัญชากองทัพ ซึ่งพวกเขาสงสัยว่าเป็นผู้ทุจริต ฉ้อราษฎร์บังหลวง อาทิเช่น อาร์ตามอน มัททีเวฟ, มิไฮล์ ดอลโกรูคอฟ และกริกอรี โรโมดานอฟสกี
ไม่กี่วันถัดมา ในวันที่ 17 พฤษภาคม กลุ่มกบฏบุกพระราชวังอีกครั้งและเข้าสังหารสมาชิกตระกูลนาริชกินของซารีนานาตาลยา พระพันปีหลวง รวมถึงพระเชษฐาทั้งสองของซารีนาด้วย (คิริล นาริชกิน และอีวาน นาริชกิน) ต่อหน้าพระพักตร์พระเจ้าซาร์ปีเตอร์ พระนัดดาซึ่งยังทรงพระเยาว์ กลุ่มคนยากจนในมอสโกได้ร่วมมือกับพวกสเตลท์ซีด้วย และเข้าปล้นสดมภ์ตามท้องถนนของมอสโกเป็นเวลาหลายวัน การลุกฮือในเดือนพฤษภาคมนี้เป็นการสถาปนา ซาร์อีวานที่ 5 แห่งรัสเซีย พระเชษฐาต่างมารดาของซาร์ปีเตอร์ขึ้นเป็น "พระเจ้าซาร์พระองค์ที่หนึ่ง" และลดพระยศของซาร์ปีเตอร์เป็น "พระเจ้าซาร์พระองค์ที่สอง" โดยมีซาเรฟนาโซฟียา อะเลคเซยีฟนา พระเชษฐภคินีร่วมบิดามารดาในซาร์อีวานที่  และต่างมารดาในซาร์ปีเตอร์ ขึ้นดำรงตำแหน่งผู้สำเร็จราชการแทนพระองค์ ในรัชกาลทั้งสองพระองค์นี้
ในช่วงฤดูใบไม้ร่วง ค.ศ. 1682 อีวาน อันเดรเยวิช โควานสกี (ตารารุย) ซึ่งเป็นพระสหายสนิทในซาเรฟนาโซฟียาและเป็นหนึ่งในผู้นำของสเตลท์ซี ได้ก่อกบฎหันมาต่อต้านพระนาง โควานสกีได้รับการสนับสนุนจากกลุ่มความเชื่อเก่า ซึ่งคิดจะแต่งตั้งตนเองเป็นผู้สำเร็จราชการแผ่นดินคนใหม่แทน เพื่อต้องการล้มเลิกการปฏิรูปศาสนาของอัครบิดรนิคอนแห่งมอสโก ซาเรฟนาโซฟียา อะเลคเซยีฟนาและราชสำนักได้ลี้ภัยออกจากพระราชวังเครมลินไปยังอารามทรินีตีลาฟราแห่งเซนต์เซอร์จีอุส แต่ในที่สุดซาเรฟนาโซฟียาก็สามารถปราบปรามกบฎได้ ถูกเรียกว่า เหตุการณ์ "โควานสชินา" ด้วยความช่วยเหลือจากฟโยดอร์ ชัคโลวิตี ซึ่งเข้ามาควบคุมกองทัพมอสโกแทนโควานสกีที่พ่ายแพ้และถูกประหารชีวิตไป
ภาพวาดเหตุการณ์การลุกฮือในปี ค.ศ. 1682 พวกสเตลท์ซีได้ลากตัวพระเชษฐาของซารีนานาตาลยา นาริชกินาไปสังหาร พระเจ้าซาร์ปีเตอร์ที่ 1 ผู้ทรงพระเยาว์พยายามปลอบพระมารดา ขณะที่ซาเรฟนาโซฟียาประทับยืนเบื้องหลังพระมารดาเลี้ยง และทอดพระเนตรอย่างพอพระทัย
โบสถ์ที่ฟิลิถูกสร้างขึ้นเพื่อเป็นคำสัญญาว่าพวกตระกูลนาริชกินาจะอุทิศตนเพื่อศาสนาไม่ยุ่งเกี่ยวกับการเมือง โดยโบสถ์นี้ถูกสร้างหลังจากการลุกฮือ
กาลีนา อะเลคเซเยวา

| สถิติเหรียญโอลิมปิก> กระโดดน้ำหญิง.ตัวแทนของ   สหภาพโซเวียต  |
| --- | --- | --- |
|  | 1964 โตเกียว  | 10 m platform |
กาลีนา อะเลคซานดรอฟนา อะเลคเซเยวา (รัสเซีย: Галина Александровна Алексеева; 27 พฤศจิกายน ค.ศ. 1946 —) เป็นอดีตนักกระโดดน้ำชาวรัสเซีย เธอเข้าร่วมการแข่งขันกีฬาโอลิมปิกฤดูร้อน 1964 และโอลิมปิกฤดูร้อน 1968
การประชุมผู้พัฒนาวิดีโอเกมรัสเซีย

นางแบบในการประชุมผู้พัฒนาวิดีโอเกมประจำปี 2552
การประชุมผู้พัฒนาวิดีโอเกม (รัสเซีย: Конференция Разработчиков Игр) หรือ ครี (รัสเซีย: КРИ, อักษรโรมัน: KRI) เป็นงานประจำปีสำหรับผู้เชี่ยวชาญด้านอุตสาหกรรมที่เกี่ยวข้องกับวิดีโอเกม, ผู้เผยแพร่ และผู้จัดจำหน่ายวิดีโอเกมในประเทศรัสเซีย และดินแดนโดยรอบ การแสดงยังมีการนำเสนอรางวัลการประชุมผู้พัฒนาวิดีโอเกมประจำปี รางวัลวิดีโอเกมระดับมืออาชีพสำหรับวิดีโอเกมในประเทศรัสเซียเท่านั้น การเข้าร่วมการประชุมผู้พัฒนาวิดีโอเกมมีขนาดค่อนข้างเล็กกว่าการประชุมนักพัฒนาซอฟต์แวร์ที่รู้จักกันดีในต่างประเทศ ส่วนใหญ่เนื่องมาจากความหนาแน่นของประชากรในทางภูมิศาสตร์มหาศาลที่ครอบคลุมการประชุมและความยากลำบากในการขนส่ง ปัจจุบันเครือข่ายวิดีโอเกมของรัสเซียแพร่ระบาดโดยซอฟต์แวร์ละเมิดลิขสิทธิ์ แต่ด้วยการเผยแพร่ในรูปแบบดิจิทัลและกฎหมายต่อต้านการละเมิดลิขสิทธิ์ของรัสเซีย การประชุมผู้พัฒนาวิดีโอเกมได้เติบโตขึ้นในแต่ละปีเพื่อรองรับการเข้าร่วมประชุมระยะไกล และเพื่อสร้างและปกป้องมาตรการต่อต้านการละเมิดลิขสิทธิ์
นับตั้งแต่การจัดงานครั้งแรกใน พ.ศ. 2546 การประชุมผู้พัฒนาวิดีโอเกมได้กลายเป็นงานแสดงสินค้าเกมวิดีโอเกมชั้นนำของรัสเซียอย่างรวดเร็ว ทำให้นักพัฒนาซอฟต์แวร์ได้มีโอกาสแบ่งปันประสบการณ์, พบปะกับเพื่อนร่วมงานและสื่อสารความคิดของตนเอง และทำงานกับสาธารณชนที่เป็นมืออาชีพ การประชุมผู้พัฒนาวิดีโอเกมยังดึงดูดผู้แทนจากภาคอุตสาหกรรมที่ไม่เพียงแต่จากกลุ่มประเทศในอดีตสหภาพโซเวียต แต่ยังมาจากต่างประเทศด้วยเช่นกัน การประชุมผู้พัฒนาวิดีโอเกมทุกปีได้รับการเข้าร่วมโดยนักพัฒนาเกมที่มีชื่อเสียงซึ่งเป็นที่รู้จักทั่วโลก
แหล่งข้อมูลอื่น

Official website เก็บถาวร 2006-10-04 ที่ เวย์แบ็กแมชชีน
Official website (รัสเซีย)
กำลังป้องกันภัยทางอากาศโซเวียต

| กำลังป้องกันภัยทางอากาศโซเวียต |
| --- | --- |
Советские Войска ПВО   Sovetskiye Voyska PVO
ธงของกำลังป้องกันภัยทางอากาศโซเวียต
ประจำการ: 24 พฤษภาคม 2461
ปลดประจำการ: 14 กุมภาพันธ์ 2535
ประเทศ:  สหภาพโซเวียต
ขึ้นกับ: กองทัพโซเวียต 
กองบัญชาการ: มอสโก
เครื่องหมายสังกัด
เครื่องหมาย อากาศยาน: 
กองกำลังป้องกันทางอากาศ(รัสเซีย: войска ПВО, voyska protivovozdushnoy oborony, voyska PVO, V-PVO, lit. Anti-Air Defence Troops; and formerly protivovozdushnaya oborona strany, PVO strany, lit. Anti-Air Defence of the Nation) เป็นสาขาเหล่าทัพของการป้องกันทางอากาศ ก่อตั้งขึ้นในปี ค.ศ. 1941 มันยังคงดำเนินต่อเนื่องมาเป็นสาขาเหล่าทัพของกองทัพรัสเซียในหลังปี ค.ศ. 1991 จนกระทั่งมันถูกรวมเข้ากับกองทัพอากาศในปี ค.ศ. 1998 ไม่เหมือนกับกองกำลังป้องกันทางอากาศทางด้านตะวันตก, V-PVO เป็นสาขาเหล่าทัพหนึ่งของกองทัพ ซึ่งแยกตัวออกจากกองทัพอากาศโซเวียต(VVS) และกองกำลังป้องกันทางอากาศของกองทัพบก ในช่วงยุคโซเวียต มันเป็นอันดับสามในความสำคัญของการประจำการกองทัพของโซเวียต รองลงจากหน่วยขีปนาวุธทางยุทธศาสตร์ และกองทัพภาคพื้นดิน
การซื้ออะแลสกา

| รัสเซีย: Высочайше ратифицированная конвенція объ уступкѣ Сѣверо-Американскимъ Соединеннымъ Штатамъ Россійскихъ Сѣверо-Американскихъ Колоній |
| --- | --- |
เช็ค 7.2 ล้านดอลลาร์ที่ใช้ซื้ออะแลสกา (คิดเป็น 140 ล้านดอลลาร์สหรัฐ ตามค่าเงินในปี 2021)
วันลงนาม: 30 มีนาคม ค.ศ. 1867 (1867-03-30)
ที่ลงนาม: วอชิงตัน ดี.ซี., สหรัฐ
วันให้สัตยาบัน: 15 พฤษภาคม ค.ศ. 1867 (1867-05-15)
วันมีผล: 18 ตุลาคม ค.ศ. 1867 (1867-10-18)
ผู้ลงนาม:   รัสเซีย   สหรัฐ 
ภาษา:  อังกฤษ  ฝรั่งเศส 
การซื้ออะแลสกา (อังกฤษ: Alaska Purchase; รัสเซีย: продажа Аляски) เป็นการที่สหรัฐอเมริกาได้มาซึ่งรัชเชียนอเมริกาจากจักรวรรดิรัสเซีย ใน ค.ศ. 1867 โดยสนธิสัญญาซึ่งวุฒิสภาสหรัฐอนุมัติ
รัสเซียต้องการขยายดินแดนอะแลสกา ด้วยเกรงว่าดินแดนดังกล่าวอาจถูกยึดหากเกิดสงครามกับอังกฤษ กิจกรรมหลักของรัสเซียในดินแดนดังกล่าวคือการค้าขนสัตว์และงานสอนศาสนาในหมู่ชนพื้นเมืองอะแลสกา สหรัฐอเมริกาได้ดินแดนเพิ่มขึ้นมา 1,518,800 ตารางกิโลเมตรจากการซื้ออะแลสกา ปฏิกิริยาต่อการซื้ออะแลสกาในสหรัฐอเมริกานั้นผสมกัน โดยผู้คัดค้านเรียกว่า "ความเขลาของซูเวิร์ด" ด้วยรู้สึกว่า วิลเลียม เอช. ซูเวิร์ด รัฐมนตรีว่าการกระทรวงการต่างประเทศสหรัฐ ผู้เจรจาหลักฝ่ายอเมริกา ได้รับข้อต่อรองที่เลวที่สุด
อะแลสกามีการจัดการการปกครองในรูปแบบต่าง ๆ ได้แก่ Department of Alaska (ค.ศ. 1867-1884), เขตอะแลสกา (ค.ศ. 1884-1912), ดินแดนอะแลสกา (ค.ศ. 1912-1959) และรัฐอะแลสกา โดยเข้าร่วมเป็นรัฐที่ 50 ของสหรัฐอเมริกาใน ค.ศ. 1959
ประวัติ

ในขณะที่รัสเซียอยู่ในสถานะทางการเงินที่ค่อนข้างแย่ และเกรงการสูญเสียอาณานิคมอเมริการัสเซียโดยปราศจากการชดเชยในความขัดแย้งในอนาคต โดยเฉพาะกับประเทศอังกฤษ ซึ่งเป็นหนึ่งในประเทศที่ต่อสู้ในสงครามไครเมีย (ค.ศ. 1853-1856) ขณะที่อะแลสกาเริ่มดึงดูดความสนใจของผู้คนในเวลานั้น จำนวนประชากรที่อาศัยอยู่ใกล้อาณาเขตรัฐบริติชโคลัมเบีย แคนาดา เพิ่มสูงขึ้นอย่างรวดเร็วในเวลาไม่กี่ปีหลังจากการสู้รบจบลง นอกจากนี้การตื่นทอง (Gold rush) ในช่วงเวลาดังกล่าวเป็นการกระตุ้นการขยายอาณานิคมของอังกฤษในเกาะแวนคูเวอร์ (Vancouver Island) ที่ซึ่งกองทัพเรือฝรั่งเศสและอังกฤษล่าถอยไปแล้วหลังการสู้รบที่ Petropavlovsk ในเขตรัสเซียตะวันออกไกล รัสเซียตัดสินใจว่าในอนาคตการสู้รบกับอังกฤษนั้นยากที่จะป้องกันดินแดนอะแลสกาไว้ได้ ซึ่งอาจจะเป็นเป้าหมายหลักและถูกครอบครองอย่างง่ายๆ ด้วยเหตุนี้จักรพรรดิซาร์อะเลคซันดร์ที่ 2 แห่งรัสเซียตัดสินพระทัยที่จะขายดินแดน โดยมีการเริ่มประมูลทั้งประเทศอังกฤษและอเมริกา อังกฤษแสดงออกถึงความสนใจเล็กน้อยในการซื้ออะแลสกา ใน ค.ศ. 1859 รัสเซียเสนอที่จะขายดินแดนแก่สหรัฐอเมริกา อย่างไรก็ตามการซื้อดินแดนต้องหยุดชะงักลงเนื่องจากสงครามกลางเมืองอเมริกัน
หลังจากการติดตามชัยชนะของฝ่ายเหนือในสงครามกลางเมือง พระเจ้าซาร์ชี้นำให้รัฐมนตรีรัสเซียนามว่า Eduard de Stoeckl เดินทางไปสหรัฐอเมริกา เพื่อที่จะเจรจาต่อรองกับวิลเลียม เอช. ซูเวิร์ด ในช่วงเดือนมีนาคม ค.ศ. 1867 การเจรจาดำเนินไปตลอดคืนและจบลงด้วยการลงนามสนธิสัญญาเมื่อเวลาตี 4 ของวันที่ 30 มีนาคม ค.ศ. 1867 ด้วยการซื้อดินแดนอะแลสกาในราคา 7.2 ล้านดอลลาร์สหรัฐ หรือราคาประมาณ 2 เซนต์ ต่อเอเคอร์ (4.74 ดอลลาร์ ต่อตารางกิโลเมตร)
หน้าแรกการสนธิสัญญาการอนุมัติของจักรพรรดิซาร์อะเลคซันดร์ที่ 2 แห่งรัสเซีย
เพลงชาติปากีสถาน

| --- | --- |
قومی ترانہ
โน้ตเพลงของ "กอมีตะรานาฮ์"
เพลงชาติของ ปากีสถาน
ชื่ออื่น: "พากเซอร์ซะมีน" English: "แผ่นดินอันศักดิ์สิทธิ์ของเจ้า"
เนื้อร้อง: Abu Al-Asar Hafeez Jalandhari, มิถุนายน ค.ศ. 1952
ทำนอง: Ahmed Ghulam Ali Chagla, 21 สิงหาคม ค.ศ. 1949
รับไปใช้: 13 สิงหาคม ค.ศ. 1954

ตัวอย่างเสียง
เพลงชาติปากีสถาน (บรรเลง)ไฟล์ ช่วยเหลือ
 
"กอมีตะรานาฮ์" (อูรดู: قومی ترانہ, ออกเสียง: [ˈqɔːmiː təˈɾaːnə], แปลว่า "เพลงชาติ") หรืออีกชื่อว่า "พากเซอร์ซะมีน" (อูรดู: پاک سرزمین, ออกเสียง: [ˈpɑːk ˈsəɾzəmiːn], แปลว่า แผ่นดินอันศักดิ์สิทธิ์ของเจ้า) เป็นเพลงชาติของปากีสถาน เรียบเรียงทำนองโดยอาเหม็ด ฆูลาม อาลี ชากลาฮ์ใน ค.ศ. 1949 ประพันธ์บทร้องโดยฮะฟีซ จาลันดารีใน ค.ศ. 1952 และประกาศใช้อย่างเป็นทางการในเดือนสิงหาคม ค.ศ. 1954.
เนื้อร้อง

เนื้อร้องในภาษาอูรดูคลาสสิกประพันธ์โดย Hafeez Jalandhari นักกวีภาษาอูรดูชาวปากีสถานใน ค.ศ. 1952 คำศัพท์ส่วนใหญ่ในสามารถพบในภาษาเปอร์เซีย ทำให้เกิดความเข้าใจร่วมกันทั้งผู้พูดภาษาเปอร์เซียและอูรดู ไม่มีการร้องเนื้อร้องในบทที่สามซ้ำ เนื้อเพลงมีคำศัพท์ทางวรรณกรรมเปอร์เซียจำนวนมาก และมีศัพท์อูรดูเพียงคำเดียวในเพลงคือ "kā"
เนื้อร้อง > ภาษาอูรดู

| อักษรแนสแทอ์ลีฆ | อักษรโรมัน | ทับศัพท์แบบ ALA-LC | สัทอักษรสากล | แปลไทย |
| --- | --- | --- | --- | --- |
| پاک سرزمین شاد باد  کشورِ حسین شاد باد  تُو نشانِ عزمِ عالی شان  ارضِ پاکستان!‏  مرکزِ یقین شاد باد    پاک سرزمین کا نظام  قُوَّتِ اُخوَّتِ عوام  قوم، ملک، سلطنت  پائندہ تابندہ باد!‏  شاد باد منزلِ مراد    پرچمِ ستارہ و ہِلال  رہبرِ ترقِّی و کمال  ترجمانِ ماضی، شانِ حال  جانِ استقبال!‏  سایۂ خدائے ذوالجلال | Paak sar zameen shaad baad  Kishwari haseen shaad baad  Too nishaani azmi aalee shaan  Arzi Paakistaan!  Markazi yaqeen shaad baad    Paak sar zameen kaa nizaam  Quwwati ukhuwwati awaam  Qaum, Mulk, Saltanat  Paayindah taabindah baad!  Shaad baad manzili muraad    Parcami sitaarah o hilaal  Rahbari taraqqee o kamaal  Tarjumaani maazee shaani haal  Jaani istaqbaal!  Saayahyi Khudaayi Zoo al-jalaal | Pāk sarzamīn shād bād  Kishwar-i ḥasīn shād bād  Tū nishān-i ʿazm-i ʿālī shān  Arẓ-i Pākistān!  Markaz-i yaqīn shād bād    Pāk sarzamīn kā niz̤ām  Quwwat-i Ukhuwwat-i ʿawām  Qaum, mulk, salt̤anat  Pāyindah tābindah bād!  Shād bād manzil-i murād    Parcam-i sitārah o-hilāl  Rahbar-i taraqqī o-kamāl  Tarjumān-i māẓī, shān-i ḥāl  Jān-i istiqbāl!  Sāyah-yi Khudā-yi Ẕū l-jalāl | [pɑːk səɾ.zə.miːn ʃɑːd̪ bɑːd̪ |]  [kɪʃ.ʋə.ɾɪ hə.siːn ʃɑːd̪ bɑːd̪ |]  [t̪uː nɪ.ʃɑː.nɪ əz.mɪ ɑː.liː ʃɑːn]  [əɾ.zɪ pɑː.kɪs.t̪ɑːn |]  [məɾ.kə.zɪ jə.qiːn ʃɑːd̪ bɑːd̪ ǁ]    [pɑːk səɾ.zə.miːn kɑː nɪ.zɑːm |]  [qʊʋ.ʋə.t̪ɪ ʊ.xʊʋ.ʋə.t̪ɪ ə.ʋɑːm |]  [qɔːm | mʊlk | səl.t̪ə.nət̪]  [pɑː.jɪn.d̪ɑ t̪ɑː.bɪn.d̪ɑ bɑːd̪ |]  [ʃɑːd̪ bɑːd̪ mən.zɪ.lɪ mʊ.ɾɑːd̪ ǁ]    [pəɾ.t͡ʃə.mɪ sɪ.t̪ɑː.ɾɑ oː hɪ.lɑːl |]  [rɛh.bə.ɾɪ t̪ə.ɾəq.qiː oː kə.mɑːl |]  [t̪əɾ.d͡ʒʊ.mɑː.nɪ mɑː.ziː ʃɑː.nɪ hɑːl]  [d͡ʒɑː.nɪ ɪs.t̪əq.bɑːl |]  [sɑː.jɑ.jɪ xʊ.d̪ɑː.jɪ zʊl d͡ʒə.lɑːl ǁ] | ดินแดนศักดิ์สิทธิ์ มีความเจริญ  เป็นอาณาจักร แห่งความอุดมสมบูรณ์  ท่านเป็นเครื่องหมายแห่งความแน่วแน่อย่างสูง  โอ้ ดินแดนปากีสถาน!  ป้อมปราการ ดินแดนศักดิ์สิทธิ์แห่งความศรัทธา    คำบรรพชา แห่งดินแดนศักดิ์สิทธิ์นี้  พี่น้อง คือพลังของประชาชน  ขอให้บ้านเมือง ประเทศชาติ และ มลรัฐ  รัศมีภาพเปล่งประกายตลอดกาลเถิด!  จำเริญ เป็นเป้าหมายของความปรารถนาของเรา    ธงแห่งพระจันทร์เสี้ยว แลดวงดารา  นำไปสู่ความก้าวหน้า และ สมบูรณ์แบบ  ความหมายในอดีตของเรา ความรุ่งโรจน์ในปัจจุบันของเรา  แรงบันดาลใจ เพื่ออนาคตของเรา  ใต้ร่มแห่งพระเจ้า ผู้ทรงเกียรติ และ เกรียงไกร |
เนื้อร้อง > แปลอังกฤษ

| ตรงตัว | เชิงกวี |
| --- | --- |
Blessed be the sacred land,  Happy be the bounteous realm.  Thou symbol of high resolve,  O Land of Pakistan!  Blessed be the citadel of faith.    The order of this sacred land,  The might of the brotherhood of the people,  May the nation, the country, and the state,  Shine in glory everlasting!  Blessed be the goal of our ambition.    The flag of the crescent and star,  Leads the way to progress and perfection,  Interpreter of our past, glory of our present,   inspiration for our future!  Shade of God, the Glorious and Mighty.: May the holy land, stay glad;  Beauteous realm, stay glad.  Thou, the sign of high resolve—  O Land of Pakistan!  Citadel of faith, stay glad.    Order of the holy land,  Power of fraternity of the populace;  The nation, country, and domain;  Ever luminous remain!  The cherished goal, stay glad.    Flag with the star and crescent,  The leader of progress and ascent,  Dragoman of past, the pride of present;  Soul of the future!  Shadow of the God of grandeur
วิวัฒนาการ

1947 - ปากีสถานประกาศเอกราชในวันที่ 14 สิงหาคม.
1949 - เรียบเรียงทำนองโดย Ahmad G. Chagla (ความยาว: 80 วินาที).
1952 - ประพันธ์บทร้องโดย Hafeez Jullundhri ความยาว 723 ตัวอักษร
1954 - ประกาศใช้อย่างเป็นทางการในวันที่ 13 สิงหาคม บรรเลงครั้งแรกทางสถานีวิทยุปากีสถาน].
1955 - ขับร้องโดย 11 คนที่มีชื่อเสีงในขณะนั้น เช่น Ahmad Rushdi, Shamim Bano, Kokab Jehan, Rasheeda Begum, Najam Ara, Naseema Shaheen, Zwar Hussain, Akhtar Abbas, Ghulam Dastgir, Anwar Zaheer and Akhtar Wassi.
1996 - บรรเลงด้วยกีตาร์ไฟฟ้าโดยวงดนตรีร็อกที่ชื่อ Junoon ในอัลบั้ม Inquilaab.
2009 - บรรเลงในรูปแบบเพลงอะคูสติกครั้งแรกโดย Jehangir Aziz Hayat.
2011 - ในวันที่ 14 สิงหาคม, ได้มีการจัดร้องเพลงชาติทำลายสถิติโลก ณ สนามกีฬาในเมืองการาจี จำนวน 5,857 คน .
2012 - ในวันที่ 20 ตุลาคม ได้มีการจัดร้องเพลงชาติทำลายสถิติโลก ณ สนามกีฬาในเมืองลาฮอร์ โดยบันทึกสถิติโลกกินเนสส์ จำนวน 42,813 คน.
ดูเพิ่ม

Tarana-e-Pakistan
Dil Dil Pakistan
ธงชาติปากีสถาน
สถานีวิทยุปากีสถาน
ตราแผ่นดินของปากีสถาน
แหล่งข้อมูลอื่น

วิกิมีเดียคอมมอนส์มีสื่อที่เกี่ยวข้องกับ

National anthem of Pakistan
Pak Sar Zameen Shad Bad Lyrics
Pakistan: "Qaumī Tarānah" – Audio of the national anthem of Pakistan, with information and lyrics
Ministry of Information and Broadcasting, Government of Pakistan. "National Anthem". คลังข้อมูลเก่าเก็บจากแหล่งเดิมเมื่อ 26 October 2007. สืบค้นเมื่อ 9 December 2007.
National Anthem of Pakistan
Pakistan National Songs
แม่แบบ:สัญลักษณ์ของประเทศปากีสถาน
กองบัญชาการยุทธศาสตร์ร่วมกองเรือเหนือ

| กองบัญชาการยุทธศาสตร์ร่วมกองเรือเหนือ Northern Fleet Joint Strategic Command |
| --- | --- |
Объединённое стратегическое командование «Северный флот»
ตราสัญลักษณ์ของกองเรือเหนือ
ประจำการ: 1 ธันวาคม ค.ศ. 2014
ประเทศ:  รัสเซีย
รูปแบบ: มณฑลทหาร
ขึ้นกับ:  กองทัพรัสเซีย
กองบัญชาการ: เซเวอโรมอร์สค์
ผู้บังคับบัญชา
ผู้บัญชาการปัจจุบัน: พลเรือเอก อเล็กซานเดอร์ มอยเซเยฟ
พื้นที่รับผิดชอบของกองบัญชาการยุทธศาสตร์ร่วมเหนือ
กองบัญชาการยุทธศาสตร์ร่วมกองเรือเหนือ (อังกฤษ: Northern Fleet Joint Strategic Command; รัสเซีย: Объединённое стратегическое командование «Северный флот») เป็นหนึ่งในห้ามณฑลทหารของกองทัพรัสเซีย มีเขตอำนาจควบคุมในภูมิภาคเหนือของรัสเซียยุโรปและมหาสมุทรอาร์กติกของยุโรปเป็นหลัก
กองบัญชาการยุทธศาสตร์ร่วมกองเรือเหนือเป็นมณฑลทหารที่ใหญ่เป็นอันดับสามตามขนาดทางภูมิศาสตร์ ประกอบด้วยหน่วยองค์ประกอบของประเทศรัสเซีย 4 แห่ง ได้แก่ แคว้นอาร์ฮันเกลสค์, สาธารณรัฐโคมี, แคว้นมูร์มันสค์, เขตปกครองตนเองเนเนตส์ นอกจากนี้ กองบัญชาการยังประกอบด้วยเกาะส่วนใหญ่ของรัสเซียในทะเลอาร์กติก รวมทั้งเกาะที่ตั้งอยู่ในหน่วยองค์ประกอบที่ไม่ได้อยู่ในมณฑล เป้าหมายหลักของกองบัญชาการนี้คือการรวมความรับผิดชอบทางทหารทั้งหมดไว้เหนือดินแดนของรัสเซียในแถบอาร์กติก ตลอดจนการรักษาผลประโยชน์ของรัสเซียและการตรึงอำนาจในภูมิภาคทั้งหมด
มณฑลนี้มีกองบัญชาการในเซเวโรมอร์สค์ และผู้บัญชาการทหารคนปัจจุบันคือ พลเรือเอก อเล็กซานเดอร์ มอยเซเยฟ ซึ่งดำรงตำแหน่งตั้งแต่ 3 พฤษภาคม ค.ศ. 2019
ดูเพิ่ม

กองเรือเหนือ
สงครามอาร์กติก
นโยบายอาร์กติกของรัสเซีย
2เอส35 โคอาลิตซิยา-เอสวี

|  2เอส35 โคอาลิตซิยา-เอสวี  |
| --- | --- |
2เอส35 โคอาลิตซิยา-เอสวี ของกองทัพบกรัสเซีย ในพิธีสวนสนามวันชัยกรุงมอสโก ค.ศ. 2015
ชนิด: ปืนอัตตาจร
แหล่งกำเนิด: รัสเซีย
บทบาท
ประจำการ: ค.ศ. 2016 – ปัจจุบัน
ผู้ใช้งาน: กองกำลังภาคพื้นรัสเซีย
ประวัติการผลิต
ผู้ออกแบบ: สถาบันวิจัยวิทยาศาสตร์กลางบูเรเวสนิค
จำนวนที่ผลิต: 12
ข้อมูลจำเพาะ
มวล: 48 ถึง 55 ตัน

อาวุธหลัก: ปืน 2เอ88 ลำกล้อง 152.4 มม. และ 155 มม.
อาวุธรอง: ปืนกลคอร์ดรีโมตคอนโทรล ลำกล้อง 12.7 มม. X 108 มม.  2 ชุดของเครื่องยิงลูกระเบิดควัน 902บี ทูชา
เครื่องยนต์: ดีเซล 1,000 แรงม้า
2เอส35 โคอาลิตซิยา-เอสวี (รัสเซีย: 2С35 «Коалиция-СВ»; อังกฤษ: 2S35 Koalitsiya-SV) เป็นปืนอัตตาจรรัสเซียที่ปรากฎให้เห็นเป็นครั้งแรกในที่สาธารณะ (แรกเริ่มเดิมทีกับป้อมปืนที่ครอบคลุม) เมื่อปี ค.ศ. 2015 ระหว่างการซ้อมพิธีสวนสนามวันชัยกรุงมอสโก ซึ่งคาดว่า 2เอส35 จะทำการเสริมและแทนที่ 2เอส19 ของกองกำลังภาคพื้นรัสเซียในที่สุด
พัฒนาการ

2เอส35 แต่เดิมได้รับการออกแบบในฐานะสายพันธุ์ของ 2เอส19 ซึ่งเกิดจากโครงรถปืนใหญ่ 2เอส19 พร้อมป้อมปืนที่ดัดแปลงแล้ว โดยมีการติดตั้งปืนใหญ่ฮาวอิตเซอร์ขนาดลำกล้อง 152 มม. บรรจุกระสุนบนและล่างแบบอัตโนมัติ การพัฒนาของตัวแปรนี้ถูกปล่อยปละละเลยในปี ค.ศ. 2010
ดูเพิ่ม

2เอส19
2เอส3
เอเอส-90
แพนเซอร์ฮาวอิตเซอ 2000
ระเบียงภาพ

ภาพระยะใกล้ของด้านหน้า
ภาพระยะใกล้ของด้านหลัง
มุมมองด้านข้าง
สุพรหมัณยัน จันทรเศขร

นักฟิสิกส์ชาวอเมริกันเชื้อสายอินเดีย
| สุพรหมัณยัน จันทรเศขร FRS |
| --- | --- |
สุพรหมัณยัน จันทรเศขร
เกิด: 19 ตุลาคม ค.ศ. 1910(1910-10-19) ลาฮอร์ แคว้นปัญจาบ บริติชอินเดีย
เสียชีวิต: 21 สิงหาคม ค.ศ. 1995(1995-08-21) (84 ปี) ชิคาโก รัฐอิลลินอย สหรัฐ
สัญชาติ: บริติชอินเดีย (1910–1947)  อินเดีย (1947–1953) สหรัฐ (1953–1995)
ศิษย์เก่า: วิทยาลัยทรินิตี มหาวิทยาลัยเคมบริดจ์ วิทยาลัยเปรซิเดนซี มัทราส
มีชื่อเสียงจาก: ขีดจำกัดจันทรเศขร
รางวัล: รางวัลโนเบลสาขาฟิสิกส์ (1983) เหรียญคอปลีย์ (1984)  เหรียญวิทยาศาสตร์แห่งชาติ (1966)  ปัทมะ วิภูษัณ (1968)
อาชีพทางวิทยาศาสตร์
สาขา: ฟิสิกส์ดาราศาสตร์
สถาบันที่ทำงาน: มหาวิทยาลัยชิคาโก มหาวิทยาลัยเคมบริดจ์
อาจารย์ที่ปรึกษาในระดับปริญญาเอก: ราล์ฟ เอช. ฟาวเลอร์
ลูกศิษย์ในระดับปริญญาเอก: ดอนัลด์ เอ็ดเวิร์ด ออสเตอร์บร็อก, โรแลนด์ วินสตัน
 
ลายมือชื่อ

สุพรหมัณยัน จันทรเศขร หรือ “จันทรา” (อังกฤษ: Subrahmanyan Chandrasekhar; ออกเสียงไฟล์:SubrahmanyanChandrasekharPronunciation.ogg; ทมิฬ: சுப்பிரமணியன் சந்திரசேகர்) เป็นนักฟิสิกส์ดาราศาสตร์ นักฟิสิกส์ และนักคณิตศาสตร์ ชาวอเมริกันเชื้อสายอินเดีย ได้รับรางวัลโนเบลสาขาฟิสิกส์ ค.ศ. 1983 พร้อมกับวิลเลียม อัลเฟรด ฟาวเลอร์ จากผลงานร่วมกันว่าด้วยโครงสร้างเชิงทฤษฎีและวิวัฒนาการของดาวฤกษ์ สุพรหมัณยัน จันทรเศขรเป็นหลานของจันทรเศขร เวงกฎะ รามัน (นักฟิสิกส์รางวัลโนเบล ค.ศ. 1930)
จันทรเศขรผู้นี้นอกจากมีความสามารถอย่างหาตัวจับยากในด้านวิทยาศาสตร์แล้ว ยังมีความรู้อันลุ่มลึกและกว้างขวางในด้านศิลปะและวรรณคดีด้วย ในด้านวิทยาศาสตร์นั้นเขามีความสามารถอันผสมผสานระหว่างความเข้าใจพื้นฐานด้านแนวคิดทางฟิสิกส์ และความสามารถด้านคณิตศาสตร์เชิงปรากฏการณ์ด้วย